Source: https://www.unms.sk/?10_sudov_ziskalo_ocenenie_efektivny_pouzivatel_modelu_CAF
Timestamp: 2019-12-08 00:21:15+00:00
Document Index: 9846630

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ']

10 súdov získalo ocenenie Efektívny používateľ modelu CAF, ÚNMS SR
CAF centrum organizuje školenia
10 súdov získalo ocenenie Efektívny používateľ modelu CAF
16. konferencia o kvalite a spoločenskej zodpovednosti
Zasadnutie Expertnej pracovnej skupiny modelu CAF v Helsinkách
Zasadnutie expertnej skupiny CAF vo Viedni
15. medzinárodná konferencia o kvalite a spoločenskej zodpovednosti
8. európske stretnutie používateľov modelu CAF
14. medzinárodná konferencia o kvalite a spoločenskej zodpovednosti
9. európska konferencia o kvalite
13. MEDZINÁRODNÁ KONFERENCIA O KVALITE A SPOLOČENSKEJ ZODPOVEDNOSTI
12. medzinárodná konferencia o kvalite
11. národná konferencia o kvalite
10. medzinárodná konferencia o kvalite
9. národná konferencia o kvalite
Konferencia pri príležitosti slávnostného odovzdávania NCSRK 2013
7. európske stretnutie používateľov modelu CAF
Úvod / Kvalita / Konferencie a školenia
Úrad pre normalizáciu, metrológiu a skúšobníctvo SR organizoval 20. novembra 2019 v hoteli Saffron v Bratislave už 16. konferenciu o kvalite a spoločenskej zodpovednosti. Koncoročná udalosť, na ktorú sa tešia všetci priaznivci kvality, sa tohto roku niesla v slávnostnejšom duchu ako obvykle.
Okrem odborných prednášok bolo totiž súčasťou konferencie aj odovzdávanie titulov Efektívny používateľ modelu CAF desiatim súdom, ktoré sa zapojili do projektu Ministerstva spravodlivosti SR. Zapojené súdy museli počas projektu vypracovať nielen samohodnotiace správy, ktoré následne hodnotili externí posudzovatelia, ale rovnako aj akčné plány, ktoré im v budúcnosti pomôžu prioritizovať plánované aktivity na skvalitňovanie fungovania organizácie.
Titulom Efektívny používateľ modelu CAF sa môže pýšiť 10 súdov, a síce Krajský súd v Košiciach, Okresný súd Košice 1, Okresný súd Košice 2, Okresný súd Banská Bystrica, Okresný súd Žiar nad Hronom, Okresný súd Rimavská Sobota, Krajský súd v Banskej Bystrici, Krajský súd v Prešove, Krajský súd v Nitre a Okresný súd Lučenec.
Sme veľmi radi, že slávnostného odovzdávania titulov sa zúčastnili nielen pán predseda Úradu Ing. Pavol Pavlis, ale ocenené súdy prišla podporiť aj štátna tajomníčka Ministerstva spravodlivosti SR Mgr. Edita Pfundtner a generálna tajomníčka služobného úradu Ministerstva spravodlivosti SR Sylvia Beňová.
Prajeme všetkým súdom, ktoré získali titul Efektívny používateľ modelu CAF, nech je práve toto ocenenie symbolom zahájenia nikdy nekončiaceho procesu zlepšovania sa.
Fotogaléria z odovzdávania titulov Efektívny používateľ modelu CAF (PDF, 1,5 MB)
vytlačiť stránku poslať stránku posledná zmena: 3. 12. 2019